Халық табысы бір жылда 16,5%-ға артты
"Халық табысы бір жылда 16,5%-ға артты" | "https://abai.kz/post/163387"
TITLE: Халық табысы бір жылда 16,5%-ға артты
URL: https://abai.kz/post/163387
META: "Халық табысы бір жылда 16,5%-ға артты" | "https://abai.kz/post/163387"
DATE: 09.01.2023
AUTHOR(s): Abai.kz
TOTAL WORDS: 209
TEXT: Бір жыл ішінде қазақстандықтардың табысы артты. Оның ішінде табыстың 76% еңбекке жарамды жандарға тиесілі. Бұл туралы Finprom.kz мәлімдеді. Өткен жылдың үшінші тоқсанында халық табысы 245,5 мың теңгеге жетті. Бұл алдыңғы жылмен салыстырғанда 16,5%-ға артық. Өңірлер бойынша жоғары табыс елорда халқына тиесілі. Астаналықтар жан басына шаққанда орта есеппен 339 мың теңге жалақы алады. Бұл өткен жылмен салыстырғанда 15,7%-ға артық. Екінші орында Қарағанды облысы - 332,3 мың теңге, демек 21,4% өсім бар. Көшбасшылардың үштігін ШҚО түйіндеп тұр. Аталған өңірде жалақы 312,7 мың теңге, жылдық өсім - 31,8%. Ең аз табыс Түркістан облысында байқалып отыр. Жан басына шаққанда небәрі 156,4 мың теңге. Бір жыл бұрынғыға қарағанда 15,6%-ға жоғары, алайда еліміз бойынша орташа көрсеткіштің үштен бірінен аз. Қазақстандықтар табыстың көп бөлігін (76,3%) еңбек қызметінен алды - 180,4 мың теңге, бұл өткен жылмен салыстырғанда 21,9%-ға артық. Оның ішінде 157,2 мың теңге - жалдамалы жұмыстан түскен табыс. Сонымен қатар дербес жұмыспен қамту және кәсіпкерлік қызметтен түскен табыс - 23,2 мың теңге. Әлеуметтік трансферттер бір жылда небәрі 3,3%-ға, 55,1 мың теңгеге дейін ұлғайды. Оның ішінде 44,8 мың теңге зейнетақы, 9,1 мың теңге жәрдемақы, 1 мың теңге стипендия, 239 теңге АӘК (атаулы әлеметтік көмек) және тұрғын үй көмегін құрады. Одан бөлек, елімізде туыстары мен таныстарынан материалдық көмек және алимент 6,2%-ға, яғни 5,5 мың теңгеге дейін өсті. Abai.kz
